三高僧詩 越之徹如冰雪
作者：釋契嵩
朝代：宋

paragraphs: 徹公之清若冰雪，高僧天資與人別。
三十能詩名已出，名在詩流心在律。
不殊惠遠殊惠休，皎然未合誰與儔。
白雲蕭散何定止，忽入關中訪包李。
孤清難立眾所沮，到底無辜中非語。
木秀於林風必摧，徹公懷德成禍胎。
古人已往不復歎，爲爾爲詩遺後來。